ది రోడ్

ది రోడ్‌ 2023లో తెలుగులో విడుదలైన మిస్ట‌రీ థ్రిల్ల‌ర్‌ సినిమా. ఏఏఏ సినిమా ప్రైవేట్ లిమిటెడ్ బ్యానర్‌పై నిర్మించిన ఈ సినిమాకు అరుణ్ వ‌సీగ‌ర‌ణ్ దర్శకత్వం వహించాడు. త్రిష, సంతోష్ ప్రతాప్, షబ్బీర్, కల్లారక్కాల్ ప్రధాన పాత్రల్లో నటించిన ఈ సినిమా  ట్రైలర్‌ను 2023 సెప్టెంబర్ 21న విడుదల చేయగా, సినిమాను అక్టోబర్ 06న తెలుగు, త‌మిళం, క‌న్న‌డం భాషల్లో విడుదలైంది.
కథ
మీరా (త్రిష‌), ఆనంద్‌ (సంతోష్ ప్ర‌తాప్‌) భార్యాభర్తలు. మీరా త‌న కొడుకు కెవిన్ పుట్టినరోజున కొడైకెనాల్ ట్రిప్ ప్లాన్ చేస్తుంది కానీ మీరా గర్భవతి కావ‌డంతో డాక్ట‌ర్ లాంగ్ దూరం ప్రయాణలు వెళ్ల‌కూడ‌ద‌ని స‌ల‌హా  ఇవ్వడంతో చివ‌రి నిమిషంలో మీరా ట్రిప్ నుంచి తప్పుకొని ఆనంద్‌తో (సంతోష్ ప్ర‌తాప్‌) పాటు తన కొడుకు కెవిన్ మాత్ర‌మే కొడైకెనాల్ కారులో వెళ‌తారు. నేషనల్‌ హైవేలో వారి కారుకు యాక్సిడెంట్ అవుతుంది. ఆ ప్ర‌మాదంలో ఆనంద్‌, కెవిన్ చ‌నిపోతారు. త‌న భ‌ర్త‌, కొడుకు ప్రమాదంలోనే చ‌నిపోయార‌ని అంద‌రితో పాటు మీరా అనుకుంటుంది. కానీ అది ప్ర‌మాదం కాద‌ని, హత్యని మీరాకు ఆ త‌ర్వాత‌ తెలుస్తుంది? ఈ విషయంలో నిజం తీసుకోవడానికి ఆమె ఎలాంటి ప్రయత్నాలు చేస్తుంది? ఆ ప్రయత్నాల్లో ఆమెకి ఎలాంటి అనుభవాలు ఎదురవుతాయి? ప్రాణాలకు తెగించి ఆమె కనుక్కునే ఆ నిజాలు ఏమిటి? హైవే పై పథకం ప్రకారం జరుగుతున్న ప్రమాదాల వెనుక ఎవరున్నారు? అనేదే మిగతా సినిమా కథ.

నటీనటులు
  త్రిష
 సంతోష్ ప్రతాప్
 షబీర్ కల్లరక్కల్
 మియా జార్జ్
 ఎంఎస్ భాస్కర్
 వివేక్ ప్రసన్న
 వేల్ రామమూర్తి
 లక్ష్మీ ప్రియ
 సెమ్మలర్ అన్నాం 
 కరువు నంబియార్

సాంకేతిక నిపుణులు
బ్యానర్: ఏఏఏ సినిమా ప్రైవేట్ లిమిటెడ్ 
నిర్మాత: ఏఏఏ సినిమా ప్రైవేట్ లిమిటెడ్  
కథ, స్క్రీన్‌ప్లే, దర్శకత్వం: అరుణ్ వ‌సీగ‌ర‌ణ్  
సంగీతం: సామ్ సిఎస్
సినిమాటోగ్రఫీ: కేజి వెంకటేష్    
ఎడిటర్ : ఏ.ఆర్. శివరాజ్ 
ఫైట్స్: ఫీనిక్స్ ప్రభు   
ఆర్ట్ డైరెక్టర్:  శివ యాదవ్

మూలాలు

బయటి లింకులు


వర్గం:2023 తెలుగు సినిమాలు
వర్గం:త్రిష నటించిన సినిమాలు